
Létenyészté Orszdgos Egyesiilet



                      
Székhely: 2464 Gyúró, Máriás-tanya, hrsz. 0103/5
Kapcsolattartó: Tóth Dorottya

Email: iroda.kaposvar@kisberifelver.hu

Tel.:06-20/458-5277

www.kisberifelver.hu

Kisbéri-félvér központi sajátteljesítményvizsga,
csikóchampionátus, szabadonugró verseny és tenyészszemle
Pannon Lovasakadémia, Kaposvár
2026. október 24. szombat
Részvételi feltételek:
  
A rendezvényen a kisbéri-félvér fajta tenyésztési szabályzatának megfelelő csikók és lovak vehetnek részt.
A származási lapos lóútlevelet a bírálatra be kell mutatni. 
A mén STV-n való részvételhez ménvizsga-beutaló vagy ideiglenes engedély szükséges. 
Kategóriák:
1. Központi sajátteljesítményvizsga
2. Szabadonugró verseny

3. Csikóchampionátus (2026. évjárat)

4. Tenyészkancák szemléje
Tervezett program: 
Október 23. péntek:

· Beérkezés (a vizsgázó mének részére kötelező a pénteki beérkezés)
· Méretfelvétel a vizsgázó lovaknak 
Október 24. szombat:
9:00-tól  
küllemi bírálat  

STV szabadonugró. 

szabadonugró verseny
12:00-tól ebéd
13:00-tól: 
STV nyereg alatti feladatrész: csoportos előlovaglás, díjugratás/military, terepszakasz
STV fogat feladatrész: díjhajtás, terepszakasz
16:30-tól
csikóchampionátus

tenyészszemle a tenyészkancák részére

18:00 Eredmények kiértékelése

Bírálóbizottság: 

A csoportos előlovagláson, a csikóchampionátuson és a kancák tenyészszemléjén az Egyesület Tenyésztői Bizottsága által felkért személyek közül kiválasztott háromtagú bírálóbizottság bírál. 
A központi ménvizsga küllem-, mozgásbírálatát, szabadonugró bírálatát valamint nyereg alatti és fogat részfeladatait az Egyesület Tenyésztői Bizottsága által felkért személyek közül kiválasztott négytagú bírálóbizottság bírálja. 
A ménvizsgát a NÉBIH szakemberei felügyelik.

Bemutatás: Felvezetés csikóknál kötőféken, lovaknál sallang nélküli kantárral, alkalomhoz illő öltözetben. Lovaglás a Magyar Lovas Szövetség versenyszabályzata által előírt felszerelésben.

Díjazás:



Minden kategóriában első, második és harmadik díj kerül kiadásra. A díjak megosztottak is lehetnek. A díjakat kiadni nem kötelező. Amennyiben egy-egy kategóriában nincs legalább öt induló, a bírók a lovakat értékelik, de nem rangsorolják. Valamennyi résztvevő emlékszalagot kap. A csikóchampionátus és a szabadonugró verseny pénzdíjas. Pénzdíj kizárólag azokban a kategóriákban kerül kiosztásra, amelyekben legalább öt ló indul, és a bírálók rangsort állítanak fel. Öt indulónál kevesebb ló esetén a résztvevők szakmai értékelésben és emlékszalagban részesülnek, pénzdíj nem kerül kiosztásra
Csikóchampionátus: Az összdíjazás legalább hat induló csikó esetén 1 000 000 Ft, amely a mezőny első harmadában kerül kiosztásra. Öt induló esetén az összdíjazás a létszámmal arányosan csökken. Öt indulónál kevesebb csikó esetén a bírálók a résztvevőket értékelik, de nem rangsorolják, pénzdíj nem kerül kiosztásra.

Szabadonugró verseny: két kategóriában: a 3–4 éves kategória összdíjazása 1.000.000,- Ft, 5 éves és idősebb lovak kategória összdíjazása 1.000.000,- Ft, amely a mezőny első harmadában kerül kiosztásra. Amennyiben egy-egy osztályban nincs legalább öt induló, a bírók a lovakat értékelik, de nem rangsorolják.  

Pénzdíjat kizárólag számla ellenében tudunk kifizetni!
Lovak elhelyezése:    A Pannon Lovasakadémia területén. 

Bokszdíj: bruttó 15.000,- Ft/ló Vizsgázó méneknek ingyenes. 


A szervező a rendezvény időtartamára alomszalmát és szénát biztosít. 
Abrakról a résztvevőknek maguknak kell gondoskodniuk.

Lótulajdonosok, elővezetők, vendégek elhelyezése: 
A MATE Új Kollégiumában a szállás díja 2 ágyas szobában 5.500,- Ft/fő/éjszaka, 1 fő részére 9.000.- Ft/fő/éjszaka.

Az IFA összege az árakhoz hozzáadódik. Szállásfoglalás az irodavezetőnél, a nevezési lap kitöltésével.
Étkezés a helyszínen, térítés ellenében. Vizsgázó ménenként 2 fő szállását és étkezését biztosítja az egyesület. 
Büfé és étterem is rendelkezésre áll. 
Nevezés:

A www.kisberifelver.hu honlapról elérhető nevezési lapon online kitöltéssel vagy emailben történő megküldéssel az iroda@kisberifelver.hu email címre 2026. október 11-ig. 
Nevezési díj:
Nevezési díj nincs, de az elbírált kancák után a 2022-ben megállapított bírálati díj fizetendő: KKV-igazolással rendelkezők részére 5.000,- Ft, KKV-igazolás nélkül 20.000,- Ft. A ménvizsga díja KKV-nyilatkozattal rendelkező tulajdonosok részére lovanként 30.000,- Ft. Nem KKV tulajdonosok részére lovanként 100.000,- Ft. 
A ménvizsga díja magában foglalja a boxdíjat is. 
Az egyesületi tagsággal még nem rendelkező tulajdonosokat kérjük, hogy a belépési nyilatkozatot és a KKV-nyilatkozatot október 11-ig szíveskedjenek postán megküldeni az Egyesület részére, ellenkező esetben kénytelenek vagyunk az emelt vizsgadíjat számlázni.

A tiszteletdíjakat és díjszalagokat az Egyesület, a technikai feltételeket a Pannon Lovasakadémia biztosítja.

Állategészségügyi feltételek:

A rendezvényen részt vevő lovaknak érvényes lóútlevéllel kell rendelkezniük, amelynek tartalmaznia kell:
- fél éven belüli lóinfluenza elleni vakcinázás igazolását,
- fertőző kevésvérűségre vonatkozó, egy éven belüli negatív vérvizsgálati eredményt
- takonykórra vonatkozó, három éven belüli negatív vérvizsgálati eredményt.
- fedezőmének esetén tenyészbénaságra vonatkozó, egy éven belüli negatív vérvizsgálati eredményt.

- igazolt féregtelenítést,
Felelősség:

A szervezőbizottság a rendezvény idejére biztosítja az állatorvosi és orvosi készenlétet, egyébként az esetleges balesetekért, betegségekért vagy tárgyi veszteségekért felelősséget nem vállal.

A Ménvizsga-kódex az Egyesület honlapjáról (www.kisberifelver.hu) letölthető, és a honlapon egyéb információkat is találnak a ménvizsgák menetéről. 
A ménvizsgát 80% fölött teljesítő lovak tulajdonosai bruttó 50.000,- Ft tenyésztési prémiumban részesülnek.
További információért kérjük, keressék az irodavezetőt a 06-20/458-5277 telefonszámon vagy az iroda.kaposvar@kisberifelver.hu email-címen.
Szeretettel várjuk a résztvevőket és az érdeklődőket!

Gyúró, 2026. október 14.
